Έσπερος Α.Ο.Π.Α.

Ο Αθλητικός Όμιλος Έσπερος Παναγιάς Αλεξιώτισσας, γνωστός και με τη συντομογραφία Έσπερος Α.Ο.Π.Α., ήταν ελληνικός αθλητικός σύλλογος που δραστηριοποιούνταν στη συνοικία Παναγία Αλεξιώτισσα της Πάτρας, στο Νομό Αχαΐας, όπου και βρισκόταν η έδρα του, το Δημοτικό Κλειστό Γυμναστήριο «Παναγία Αλεξιώτισσα».«Εγκαταστάσεις» , πληροφορίες στον επίσημο ιστότοπο του συλλόγου. Επίσημο έτος ίδρυσης του συλλόγου ήταν το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987).«Ιστορικό» , πληροφορίες στον επίσημο ιστότοπο του συλλόγου. Αγωνιζόταν με χρώματα το κίτρινο και το μαύρο και διατηρούσε ως σήμα το αστέρι και το κλαδί ελιάς. Διατηρεί τμήματα καλαθοσφαίρισης όλων των ηλικιών. Το 2022 συγχωνεύτηκε με τον Γλαύκο Πατρών και δημιούργησαν την Αθλητική Ένωση Γλαύκου Εσπέρου Α.Ο.Π.Α. Πάτρας.

 Τμήμα καλαθοσφαίρισης ανδρών 
 Ιστορική αναδρομή 

Επίσημο έτος ίδρυσης του συλλόγου ήταν το 2004 και προέκυψε από τη συγχώνευση του Έσπερου Πατρών (ίδρυση 1978) και του Α.Ο. Παναγιάς Αλεξιώτισσας (ίδρυση 1987). Ξεκίνησε την πορεία του από το τοπικό πρωτάθλημα που διοργανώνει η Ε.Σ.Κ.Α.Η., την κορυφή του οποίου κατέκτησε την περίοδο 2004-05.«Ένωση Σωματείων Καλαθοσφαίρισης Αχαΐας-Ηλείας» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Κατά την παρθενική του συμμετοχή στη Γ' Εθνική Κατηγορία το 2005-06, ο σύλλογος κατέλαβε τη 12η θέση στον τελικό βαθμολογικό πίνακα του 1ου Ομίλου Νότου επιστρέφοντας στις κατηγορίες της Ε.Σ.Κ.Α.Η.«Βαθμολογίες Πρωταθλημάτων» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η εκ νέου κατάκτηση του πρωταθλήματος της Α' Κατηγορίας Ανδρών της Ένωσης την περίοδο 2008-09 επέτρεψε στην πατρινή ομάδα να αγωνιστεί εκ νέου σε εθνικο επίπεδο.

Κατά την περίοδο 2009-10 η ομάδα ολοκλήρωσε τις αγωνιστικές της υποχρεώσεις στην 9η θέση της βαθμολογίας παραμένοντας στη Γ' Εθνική. Την επόμενη χρονιά, 2010-11 με 22 νίκες και 4 ήττες βρέθηκε στη 2η θέση του ομίλου της, διεκδικώντας ανεπιτυχώς την άνοδο στη Β' Εθνική Κατηγορία μέσω μπαράζ. Η άνοδος στη Β' Εθνική Κατηγορία επετεύχθη τελικά την επόμενη αγωνιστική περίοδο, 2011-12, οπότε και ο Έσπερος αναδείχθηκε Πρωταθλητής στον όμιλό του.«Πρωταθλητές Γ' Εθνικής Κατηγορίας Ανδρών» , πληροφορίες στον επίσημο ιστότοπο της Ελληνικής Ομοσπονδίας Καλαθοσφαίρισης.

Η παραμονή του συλλόγου στη νέα αυτή κατηγορία αποδείχθηκε βραχύβια. Ο Έσπερος έλαβε μέρος στο Πρωτάθλημα του Ομίλου Νότου της Β' Εθνικής για την περίοδο 2012-13, ολοκληρώνοντας τις αγωνιστικές του υποχρεώσεις στη 12η θέση του βαθμολογικού πίνακα, εντός της ζώνης του υποβιβασμού.«Έσπερος ΑΟΠΑ, ο δεύτερος...» , άρθρο στον ιστότοπο BasketBlog.gr, 10 Απριλίου 2013.

 Τμήμα καλαθοσφαίρισης γυναικών 

 Παραπομπές 

 Εξωτερικοί σύνδεσμοι 

 Έσπερος Α.Ο.Π.Α. , επίσημος ιστότοπος.


Κατηγορία:Αθλητικοί σύλλογοι Αχαΐας
Κατηγορία:Ανενεργοί ελληνικοί σύλλογοι καλαθοσφαίρισης
Κατηγορία:Ελληνικοί σύλλογοι επιτραπέζιας αντισφαίρισης
Εσπερος Παναγιας Αλεξιωτισσας
Κατηγορία:Σωματεία Ε.Σ.Κ.Α.Η.
Κατηγορία:Ιδρύσεις αθλητικών συλλόγων το 2004
Κατηγορία:Ιδρύσεις ομάδων καλαθοσφαίρισης το 2004